30.5.2023
DA
Den Europæiske Unions Tidende
C 188/3
17. mener, at det er nødvendigt at indføre en række politikker for landdistrikterne til at tackle affolkning, som medfører tab af talent, navnlig i de områder, der er hårdest ramt af klimaændringerne, og områder med alvorlige og vedvarende naturbetingede eller demografiske hindringer såsom regionerne i den yderste periferi, øer og mere fjerntliggende og isolerede regioner, hvor adgangen til ressourcer ofte er begrænset.
Udvalget gentager, at fremtiden for sådanne områder afhænger af, om de kan fastholde og tiltrække unge talenter til at forfølge deres livsmål dér, og om de unge inddrages fuldt ud i arbejdet med at finde løsninger på de lokale udfordringer; 18. opfordrer til, at uddannelse bliver tilgængelig for alle aldersgrupper og sociale grupper, både fysisk på stedet og gennem fjernadgang, og til at der udveksles viden om innovative tilgange til processer vedrørende færdighedstilegnelse samt udvikles lokale centre, som udbyder en række tjenester, lige fra biblioteker til socialt arbejde.
Udvalget er også enig i, at det er vigtigt at udvide arbejds- og uddannelsesudbuddet og fremme foranstaltninger til at forene arbejds- og familieliv; 19. mener, at det er afgørende at styrke offentlige politikker til at fremme landbrugsbedrifters modernisering og tilpasning til klimaændringerne samt tiltrække unge fagfolk til landbruget og således bidrage til at løse problemet med generationsskiftet.
I den forbindelse bør man gentænke og støtte adgangen til programmer for arbejdsmæssig og social integration, uddannelses-, opkvalificerings- og omskolingsmuligheder på lokalt plan samt kulturudbud; 20.
fremhæver, at intelligente landsbyer skaber nye muligheder for en diversificeret økonomi i landdistrikterne og adgang til arbejdsmarkedet, og efterlyser intensiv støtte til landdistrikterne med henblik på at opfylde politikprogrammet for 2030, navnlig styrkelse af digitale færdigheder og digital uddannelse, sikre og bæredygtige digitale infrastrukturer, digital omstilling af virksomheder og digitalisering af offentlige tjenester.
Udvalget glæder sig over medtagelsen af landdistrikterne i den europæiske erklæring om digitale rettigheder og principper for det digitale årti; 21. anerkender den vigtige rolle, som kvinder spiller i områder, der er i risiko for affolkning, og fremmer og støtter derfor tiltag, der har til formål at skabe lige muligheder for kvinder inden for innovative, bæredygtige og kreative job og tjenester; 22. understreger, at medlemsstaterne bør yde solid støtte til politikker, der fremmer pigers og kvinders deltagelse i STEAM-uddannelserne (informations- og kommunikationsteknologi, videnskab, teknologi, ingeniørvirksomhed, kunst og matematik), og give incitamenter til at skabe job i sektorer, hvor denne viden kan anvendes; 23. understreger, at det er afgørende at fremme den digitale omstilling i regioner, der er fanget i en talentudviklingsfælde, blandt andet for at sikre stærk økonomisk, social og territorial samhørighed.
Udvalget foreslår, at digital samhørighed fremmes som et mål for Den Europæiske Union, således at der kan anlægges bæredygtig digital infrastruktur til at sikre, at hjemmearbejde, e-tjenester og digital uddannelse bliver tilgængelige for alle.
Der bør især være fokus på adgang til digitale værktøjer for dårligt stillede og sårbare grupper; 24. bemærker, at borgere og virksomheder i Europas grænseregioner møder adskillige juridiske og administrative hindringer, der hæmmer den økonomiske vækst og det grænseoverskridende samarbejde, og understreger behovet for et Schengenområde uden grænser for alle medlemsstater for at lette mobiliteten for studerende, arbejdstagere og virksomheder, navnlig i grænseregionerne; 25. fremhæver den rolle, som social innovation spiller for udviklingen af nye idéer, tjenester og modeller til at tage bedre hånd om de samfundsmæssige udfordringer, navnlig inden for beskæftigelse, uddannelse, færdigheder og social inklusion, og dens merværdi for udvikling af lokalsamfund og forbedring af sociale tjenester på lokalt plan.
Udvalget fremhæver i den forbindelse den sociale økonomis potentiale inden for erhvervsuddannelse, på universiteterne og på alle uddannelses­ niveauer samt inden for aktive beskæftigelsespolitikker og udvikling af færdigheder og kompetencer; 26. opfordrer til at anvende midler fra indsatsområdet social innovation under ESF+ til at styrke innovationskapaciteten og lette overførslen og opskaleringen af innovative løsninger.
Forbedring af effektiviteten på uddannelsesområdet og opfyldelse af arbejdsmarkedets behov
27.
Det Europæiske Regionsudvalg bemærker, at selv om situationen varierer meget på tværs af EU, er en af de største udfordringer i forbindelse med udformningen og gennemførelsen af nye standarder og praksisser for uddannelse, i hvor høj grad de opfylder arbejdsmarkedets behov.
Kvalifikationskløfter og misforhold mellem udbudte og efterspurgte kvalifikationer forværrer de territorielle uligheder, og der bør tages hånd om dette gennem veludformede, stedbaserede og tilstrækkeligt finansierede politikker;